Алматыда 18 мыңнан астам бүлдіршін балабақша кезегінде тұр
DATE: 17:00, 21 Тамыз 2023 | GMT +5
TITLE: Алматыда 18 мыңнан астам бүлдіршін балабақша кезегінде тұр
URL: https://kaz.inform.kz/news/almatyda-18-mynnan-astam-buldirshin-balabaksha-kezeginde-tur_a4103544/
META: DATE: 17:00, 21 Тамыз 2023 | GMT +5
TOTAL WORDS: 173
AUTHOR(S):
TEXT: Спикердің сөзінше, мегаполисте барлығы 919 мектепке дейінгі мекеме бар. Оның 194 мемлекеттік, 725 жеке балабақша. Оған 79 600 бала барады. «Бүгінде 3 жастан 6 жасқа дейінгі мектепке дейінгі ұйымдарға кезекте 18 118 бала тұр. Осы мәселені шешу үшін биыл жергілікті бюджет қаражаты есебінен 6 255 орындық 80 балабақша, оның ішінде 5395 орындық 75 жекеменшік балабақша және 860 орындық 4 мемлекеттік балабақша ашу жоспарланған. Бүгінгі таңда 2 630 орындық 47 жаңа балабақша ашылды, оның ішінде 300 орындық мемлекеттік балабақша және 46 жекеменшік балабақша бар», - деді Ләззат Жылқыбаева. Сондай-ақ биыл жекеменшік балабақшаларға жергілікті бюджет есебінен мемлекеттік тапсырыс бойынша 5 000 орынға қаржы бөлінді. «Қазір 3801 орынға жекеменшік балабақшаларда мемлекеттік тапсырыс орналастырылды. Жалпы мемлекеттік білім тапсырысы 40 995 орынға 635 жекеменшік мектепке дейінгі ұйымда орналастырылған. Осы шаралардың нәтижесінде 3-6 жасар балаларды мектепке дейінгі тәрбие және біліммен қамту – 93, 5% құрады, жылдың соңына дейін бұл көрсеткішті 95%-ға дейін ұлғайту жоспарланған», - деді басқарма басшысы. Бұдан басқа, 2023 жылдың қыркүйегінен бастап балабақшада әлеуметтік осал топқа жататын отбасынан шыққан 5 мыңнан астам бала тегін тамақпен қамтамасыз етіледі
